L’Escola d’Adults obri la matrícula per al curs 2024/2025, el 17 de juny
2025-07-24

L’Escola de Formació Bàsica per a Persones Adultes de Burjassot està preparant el curs 2024/2025 i ho fa amb el procés de matrícula per al curs que ve.

Per als estudiants que durant el curs 2023/2024 han estat matriculats a l’Escola, el termini de matrícula telemàtica queda establit entre el 17 de juny i el 12 de juliol, tots dos inclusivament, a través de la Carpeta Electrònica de l’Ajuntament de Burjassot.

En el cas de realitzar la matrícula de manera presencial, el període és del 17 al 28 de juny en la pròpia Escola d’Adults, situada en el carrer José Carsí, 10. En este cas, és necessari sol·licitar Cita Prèvia telefonant al 96 363 81 11.

BAN INFORMATIU EPA CURS 2024-25

Per part seua, les persones que s’incorporen a l’Escola per primera vegada hauran d’efectuar la matrícula del 2 al 19 de setembre, tots dos inclusivament, tant de manera telemàtica com presencial.

L’Escola de Formació Bàsica per a persones Adultes de Burjassot oferix formació en Alfabetització, Neolectura i Educació Bàsica; Graduat en ESO; Valencià en nivells A1, B2 i C1, Castellà per a estrangers, preparació de proves d’accés de cicles de grau superior i preparació de proves d’accés a la universitat.

Les persones interessades a rebre més informació sobre horaris, preus i dies de desenvolupament de cada curs, poden contactar amb l’Escola en el telèfon 96 363 81 11 i en el correu electrònic epa@burjassot.es.